
Parlamentul  României

Camera  Deputaţilor

Comisia pentru industrii si servicii




                 Bucureşti, 09.02.2010


                                                                       Nr.23/391/2009
AVIZ

asupra proiectului de Lege privind acordarea de despăgubiri

persoanelor afectate de construcţia infrastructurii de transport



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu proiectul de Lege privind acordarea de despăgubiri persoanelor afectate de construcţia infrastructurii de transport, trimis cu adresa nr.P.L.x 575 din 4 noiembrie 2009 şi înregistrat cu nr.23/391 din 5 noiembrie 2009, aviz ce va fi transmis la Comisia pentru buget, finanţe şi bănci.


Senatul, în calitate de primă Cameră sesizată, a adoptat proiectul de lege în şedinţa din 2 noiembrie 2009.



Consiliul Legislativ, cu adresa nr.463 din 11 mai 2009, a avizat favorabil proiectul de Lege cu observaţii şi propuneri, care nu au fost preluate în text.

Proiectul de lege a fost iniţiat de domnii senatori Cseke Attila, Fekete- Szabo Andras, Şerban Rădulescu şi Alexandru Cordoş şi are ca obiect de reglementare acordarea de despăgubiri persoanelor fizice ale căror sănătate a fost afectată, precum şi proprietarilor de imobile pentru degradarea, în urma lucrărilor de construcţie a infrastructurii de transport, a imobilelor aflate în proprietate.

Guvernul României, cu actul nr.1469 din 09.06.2009, a comunicat că nu susţine proiectul de lege menţionat întrucât iniţiatorii ar fi trebuit să reglementetze acordarea de despăgubiri persoanelor afectate de orice tip de construcţie, nu numai de construcţia infrastructurii de transport, drumurile de interes judeţean şi comunal sunt în competenţa autorităţilor administraţiei publice locale şi nu a Companiei Naţionale de Autostrăzi şi Drumuri Naţionale din România S.A., nu menţionează nimic despre modul în care se constată că sănătatea unei persoane a fost deteriorată anterior ca urmare a unei construcţii, şi nu din alt motiv, nu precizează sursele financiare necesare aplicării măsurilor propuse.

Membrii comisiei au examinat proiectul de lege supus avizării în prezenţa iniţiatorilor şi a reprezentanţilor Guvernului şi a constatat că proiectul de lege nu răspunde la următoarele obiecţiuni:

- infrastructura de transport se regăseşte în domeniile transportului rutier, feroviar, aerian şi maritim, iar propunerea legislativă nu face nici o precizare în acest sens;

- sănătatea persoanelor poate fi afectată într-o durată mult mai mare decât durata lucrărilor;

- persoanele care locuiesc în proximitatea acestor infrastructuri pot fi afectate atât în timpul construcţiei, cât şi pe perioada exploatării infrastructurii respective;

- pot exista persoane afectate şi în cazul construirii sau exploatării unor altor tipuri de obiective, decât infrastructura, ceea ce dovedeşte caracterul discriminatoriu al propunerii;

- Legea nr.10/1995 privind calitatea în construcţii nu include atribuţii pentru autorităţile judeţene, pentru clădiri, locuinţe şi anexe gospodăreşti situate în mediul rural;

- constatarea gravităţii afectării unor persoane se realizează prin acte (expertize) care sunt singurele acte acceptate în instanţe şi opozabile;

- degradarea imobilelor se realizează din vina exclusivă a constructorilor şi, în consecinţă, despăgubirile trebuie să fie în sarcina acestora şi nu a bugetelor. Dacă despăgubirile se suportă de la bugete, dispare total responsabilitatea constructorului de a limita sau elimina aceste pagube.

În conformitate cu prevederile art.61 din Regulamentul Camerei Deputaţilor, membrii Comisiei pentru industrii şi servicii au examinat textul ordonanţei în şedinţa din 9 februarie 2010 şi au hotărât, cu unanimitate de voturi, avizarea favorabilă a proiectului de lege, cu amendamente admise de comisie.

Conform dispoziţiilor art.75 alin.(1) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,
Iulian Iancu
A M E N D A M E N T E     A D M I S E
	Nr.

crt.
	Text proiect de lege adoptat de Senat
	Amendamente propuse
Autorul
	Motivaţii



	0
	1
	2
	3

	1. 
	Titlul Legii

L E G E 

 privind acordarea de despăgubiri persoanelor afectate de construcţia infrastructurii de transport


	 Nemodificat
	

	2. 
	Art.1. – În sensul prezentei legi, sunt considerate pagube rezultate din activitatea de construcţie a infrastructurii de transport deteriorarea sănătăţii umane, ca urmare a depăşirii limitelor maxime admise pentru noxe şi zgomot, precum şi degradarea calităţii imobilelor aflate pe traseul construcţiei respective.


	Art.1. – (1) În sensul prezentei legi, este considerată pagubă rezultată din activitatea de construcţie şi/sau reabilitare a infrastructurii de transport degradarea calităţii imobilelor aflate pe traseul construcţiei respective.

Dep.Lakatos Peter - UDMR 

(2) În sensul prezentei legi prin infrastructură de transport se înţelege infrastructura de transport rutier.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 


	Eliminarea definirii pagubei rezultate din activitatea de cosntrucţie a infrastructurii de transport prin “deteriorarea sănătăţii umane”.

Este necesară definirea categoriei de infrastructură la care se face trimitere, deoarece infrastructura de transport este rutieră, feroviară, navală sau aeriană.




	0
	1
	2
	3

	3. 
	Art.2. – Despăgubirile se acordă persoanelor fizice a căror sănătate a fost afectată, precum şi proprietarilor de imobile pentru degradarea, în urma lucrărilor de construcţie a infrastructurii de transport, a imobilelor aflate în proprietate.


	Art.2. – Despăgubirile se acordă proprietarilor de imobile pentru degradarea acestora în perioada defăşurării lucrărilor de construcţie şi/sau reabilitare a infrastructurii de transport.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

Dep.Lakatos Peter - UDMR 


	Reformulare conform prevederilor art.1.

Trebuie precizat că este vorba de degradări produse în timpul desfăşurării lucrărilor, nu după.



	4. 
	Art.3. – În sensul prezentei legi, proprietarii de imobile sunt persoanele fizice care au în proprietate imobile situate pe traseul de construcţie a infrastructurii de transport, inclusiv cele situate adiacent căii de acces, folosită de mijloacele de transport pentru deplasarea materialelor necesare construcţiei infrastructurii respective.


	Art.3. – În sensul prezentei legi, proprietarii de imobile sunt persoanele fizice care au în proprietate imobile situate pe traseul de construcţie a infrastructurii de transport, inclusiv cele situate adiacent la drumul de acces, la traseul folosit de mijloacele de transport pentru deplasarea materialelor necesare construcţiei şi/sau reabilitării infrastructurii respective.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

Dep.Lakatos Peter - UDMR 


	În legislaţie se utilizează termenul “drum de acces” şi nu “cale de acces”.

	5. 
	Art.4. – Nivelul despăgubirilor care se acordă este:

a) 90% din cheltuielile efectuate pentru tratamentul medical preventiv sau profilactic, după caz, pentru bolile provocate de depăşirea limitelor maxime admise pentru noxe şi zgomot;

b) 80% din valoarea evaluată a pagubelor rezultate din activitatea de construcţie a infrastructurii de transport asupra imobilelor afectate.


	Art.4. Despăgubirile rezultate din activitatea de construcţie şi/sau reabilitare a infrastructurii de transport asupra imobilelor afectate se acordă integral în condiţiile prezentei legi, dacă nu s-a stabilit altfel prin altă lege.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Despăgubirea, o dată constatată, se realizează integral.

Nu există nici o jstificare a diminuării acesteia.

Astfel de despăgubiri sunt reglementate şi prin alte legi.

Consecinţa eliminării “deteriorării sănătăţii umane” de la art.1.

	6. 
	CAPITOLUL II

Condiţiile de acordare a despăgubirilor


	Nemodificat
	

	7. 
	Art.5. – Beneficiază de despăgubiri persoanele fizice a căror sănătate a fost deteriorată ca urmare a activităţii de construcţie a infrastructurii, dacă îndeplinesc următoarele condiţii:

a) au domiciliul şi locuiesc efectiv într-un imobil situat pe traseul de construcţie a infrastructurii de transport, inclusiv cel situat adiacent căii de acces, folosită de mijloacele de transport pentru deplasarea materialelor necesare construcţiei infrastructurii respective;

b) dispun de certificat medical prin care se atestă existenţa unei boli generate de depăşirea limitelor admise pentru noxe şi zgomot stabilite prin hotărâre a Guvernului, conform art.19 din prezenta lege;

c) au dovada unei înştiinţări depuse, în scris, la primăria unităţii administrativ-teritoriale în care îşi au domiciliul, prin care au anunţat deteriorarea sănătăţii ca urmare a depăşirii limitelor maxime admise pentru noxe şi zgomot cauzată de construcţia infrastructurii de transport.


	Art.5 se elimină.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 
Dep.Lakatos Peter - UDMR 


	Consecinţa reformulării de la art.1.



	8. 
	Art.6. – Beneficiază de despăgubiri persoanele fizice ale căror imobile aflate în proprietate au fost degradate în privinţa calităţii ca urmare a activităţii de construcţie a infrastructurii, dacă îndeplinesc următoarele condiţii:

a) sunt proprietarii imobilului degradat situat pe traseul de construcţie a infrastructurii de transport, inclusiv cel situat adiacent căii de acces, folosită de mijloacele de transport pentru deplasarea materialelor necesare construcţiei infrastructurii respective;

b) dispun de dovada întabulării în registrul de carte funciară al imobilului prevăzut la lit.a) pentru care se cere despăgubire;

c) au actul doveditor, eliberat de către serviciul judeţean de control calitate lucrări de construcţii, privind gradul degradării calităţii imobilului prevăzut la lit.a);

d) au dovada unei înştiinţări depuse, în scris, la primăria unităţii administrativ-terioriale unde este situat imobilul, prin care au anunţat degradarea calităţii acestuia, cauzată de construcţia infrastructurii de transport.


	Art.6. – (1) Beneficiază de despăgubiri persoanele ale căror imobile aflate în proprietate au fost degradate în privinţa calităţii ca urmare a activităţii de construcţie şi/sau reabilitării a infrastructurii, dacă îndeplinesc cumulativ următoarele condiţii:

a) sunt proprietarii imobilului degradat situat pe traseul de construcţie a infrastructurii de transport, inclusiv cel situat adiacent drumului de acces la traseu folosit de mijloacele de transport pentru deplasarea materialelor necesare construcţiei şi/sau reabilitării infrastructurii respective;

b) dispun de dovada întabulării în registrul de carte funciară al imobilului prevăzut la lit.a) pentru care se cere despăgubire;

c) au actul doveditor, privind gradul degradării calităţii imobilului prevăzut la lit.a) şi evaluarea pagubei, întocmită de un expert tehnic atestat;

d) au dovada unei înştiinţări depuse, în scris, la primăria unităţii administrativ-terioriale unde este situat imobilul, prin care au anunţat degradarea calităţii acestuia, cauzată pe durata construcţiei şi/sau reabilitării infrastructurii de transport.

(2) În cazul acordării despăgubirii respective, aceasta va include şi costul expertizei prevăzute la alin.(1) lit.c).
Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Proprietarii pot fi persoane fizice sau juridice.

Caracterul cumulativ la condiţiilor sunt obligatorii.

Conform prevederilor Legii nr.10/1995 privind calitatea lucrărilor în construcţii, serviciul judeţean de control a calităţii lucrărilor de construcţii nu au atribuţii în cazul unor imobile din mediul rural.

Actul doveditor nu poate fi decât o expertiză, care poate fi luată în considerare şi în instanţă.

Costul expertizei trebuie să fie în sarcina celui care plăteşte despăgubirea.



	9. 
	Art.7. – În cazul îndeplinirii condiţiilor prevăzute la art.5 şi 6, persoana afectată are dreptul la ambele categorii de despăgubiri stabilite conform art.4 lit.a) şi b).


	Art.7 se elimină.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 
Dep.Lakatos Peter - UDMR 


	Consecinţa reformulării de la art.1.



	10. 
	Art.8. – (1) Documentaţia prevăzută la art.5 şi/sau 6, însoţită de o cerere de despăgubire, se depune la primăria unităţii administrativ-teritoriale, la secretarul consiliului local.

(2) Secretarul consiliului local are obligaţia să înregistreze documentaţia şi să o transmită de 3 zile prefectului judeţului.


	Art.7 se elimină.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Consecinţa modificării de la art.1.

Prevederea de la alin.(1) este cuprinsă la art.6 alin.(1) lit.d).

Prevederea de la alin.(2) este cuprinsă la art.9.



	11. 
	CAPITOLUL III

Constatarea şi evaluarea pagubelor produse de activitatea de construcţie a infrastructurii de transport


	Nemodificat
	

	12. 
	Art.9 Secretarul consiliului local va sesiza prefectul judeţului despre pagubele rezultate din activitatea de construcţie a infrastructurii de transport, în urma documentaţiei depuse de persoanele fizice interesate.


	Art.9 Secretarul consiliului local va sesiza prefectul judeţului despre pagubele rezultate din activitatea de construcţie a infrastructurii de transport, înregistrate pe baza documentaţiei depuse de persoanele îndreptăţite.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 


	Modificări şi completări necesare.

	13. 
	Art.10 (1) Constatarea pagubelor se face de către o comisie constituită din dispoziţia prefectului judeţului, în prezenţa proprietarului afectat, în termen de 30 de zile de la primirea cererii.

(2) Comisia de constatare a pagubelor se compune din următorii membrii: primarul unităţii administrativ-teritoriale, un specialist de la direcţia regională de drumuri şi poduri, un reprezentant al consiliului judeţean, un cadru medical delegat de la direcţia de sănătate publică judeţeană, un reprezentant al serviciului judeţan de control calitate lucrări de construcţii, un reprezentant al agenţiei judeţene de protecţia mediului şi un delegat din partea direcţiei generale a finanţelor publice judeţene.

(3) Membrii Comisiei vor stabili cuantumul sumelor destinte despăgubirilor.


	Art.10 (1) Constatarea pagubelor se face de către o comisie constituită din dispoziţia prefectului judeţului, în prezenţa proprietarului afectat, în termen de 30 de zile de la primirea cererii.

(2) Comisia de constatare a pagubelor se compune din următorii membrii: primarul unităţii administrativ-teritoriale, un specialist de la direcţia regională de drumuri şi poduri, un reprezentant al consiliului judeţean, un reprezentant al serviciului judeţan de control calitate lucrări de construcţii şi un delegat din partea direcţiei generale a finanţelor publice judeţene.

(3) Comisia lucrează în prezenţa a minim 3 membri şi ia decizii cu minim 3 voturi.

(4) La lucrările comisiei va fi invitat un reprezentant al firmei constructoare a infrastructurii respective.
(5) Membrii Comisiei vor stabili cuantumul sumelor destinte despăgubirilor.

(6) Deciziile comisiei pot fi atacate în contencios de cei interesaţi, conform reglementărilor în vigoare.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 
	Prezenţa cadrului medical şi a reprezentantului agenţiei de protecţia mediului nu mai sunt de utilitate.

Este necesară prezenţa unui reprezentant din partea constructorului.

Sunt necesare a se stabili căile de atac.



	14. 
	Art.11 Rezultatul constatărilor şi documentelor întocmite în acest scop sunt înregistrate şi centralizate la instituţia prefectului şi transmise consiliului judeţean şi/sau după caz, Companiei Naţionale de Autostrăzi şi Drumuri Naţionale din România S.A., în scopul cuprinderii acestora în bugetele proprii.


	Art.11 Rezultatul constatărilor şi documentelor întocmite în acest scop sunt înregistrate şi centralizate la instituţia prefectului şi transmise consiliului judeţean şi/sau după caz, Companiei Naţionale de Autostrăzi şi Drumuri Naţionale din România S.A., în scopul deducerii acestora din costul lucrărilor contractate.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Pagubele înregistrate se datorează în exclusivitate constructorului, care nu respectă reglementările în vigoare privind condiţiile de lucru.

Înj concluzie, fondurile destinate despăgubirii trebuie suportate de responsabili şi nu de buget.

Costul despăgubirilor trebuie să fie deduse din costul lucrărilor contractate contractate, în sarcina constructorului.

	15. 
	Capitolul IV

Constituirea şi utilizarea sumei destinate depăgubirii


	Nemodificat  
	

	16. 
	Art.12 Sumele destinate despăgubirii în condiţiile prezentei legi se alocă anual de la bugetul de stat, Companiei Naţionale de Autostrăzi şi Drumuri Naţionale din România S.A. prin bugetul Ministerului Transporturilor şi Infrastructurii pentru persoanele afectate de construcţia de drumuri naţionale şi autostrăzi şi din sumele acordate de la bugetul de stat pentru echilibrarea bugeteelor autorităţilor publice locale pentru persoanele afectate de construcţia de drumuri judeţene şi comunale.


	Art.12 se elimină.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Consecinţa amendării art.11.

	17. 
	Art.13 (1) Plata despăgubirii pentru pagubele rezultate din activitatea de construcţie a infrastructurii de transport se efectuează numai pentru persoanele fizice în cauză, respectiv proprietarilor de imobile prevăzuţi la art.3, care demonstrează că sănătatea lor a fost deteriorată  ca urmare a activităţii de construcţie, respectiv demonstrează că imobilele ai căror proprietari sunt au suferit despăgubiri în privinţa calităţii din acelaşi motiv. 

(2) În cazul decesului proprietarilor de imobile prevăzuţi la alin.(1), despăgubirea va fi plătită moştenitorilor acestora, stabiliţi conform legii.


	Art.13 (1) Plata despăgubirii pentru pagubele rezultate din activitatea de construcţie a infrastructurii de transport se efectuează numai pentru proprietari de imobile prevăzuţi la art.3, care demonstrează că imobilele ai căror proprietari sunt au suferit degradări în privinţa calităţii datorită activităţii de construcţie şi/sau reabilitare a infrastructurii de transport. 

(2) Nemodificat

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 
Dep.Lakatos Peter – UDMR

	Consecinţă a modificării art.1.



	18. 
	
	După art.13, se introduce un nou articol, art.131, cu următorul cuprins:

Art.131 În cazul în care contractanţii lucrărilor de construcţie şi/sau reabilitare a infrastructurii de transport, înainte de începerea lucrărilor au încheiat poliţe de asigurare privind acoperirea unor astfel de despăgubiri, sumele ce vor fi plătite cu titlu de despăgubire vor fi acoperite din aceste poliţe  a căror primă de asigurare este suportată integral de către contractanţi.
Dep.Lakatos Peter – UDMR


	Pentru reglementarea necesităţii de recuperare a despăgubirilor plătite din fonduri publice.

Executantul lucrării de construcţie a infrastructurii de transport trebuie să suporte despăgubirile plătite în urma activităţii sale.

Recuperarea de la executantul lucrării a despăgubirilor plătite va conduce şi la responsabilizarea acestuia în cursul activităţii de construcţie a infrastructurii de transport, în veerea evitării necesităţii de suportare a unor despăgubiri.

	19. 
	Capitolul V

Dispoziţii finale


	Nemodificat
	

	20. 
	Art.14 Proprietarii imobilelor situate pe traseul de construcţie a infrastructurii de transport, care prin atitudinea lor contribuie la producerea sau majorarea daunelor, nu vor beneficia de despăgubiri.


	Art.14 Proprietarii imobilelor situate pe traseul de construcţie a infrastructurii de transport, care, direct sau indirect, contribuie la producerea sau majorarea daunelor, nu vor beneficia de despăgubiri.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Producerea sau majorarea daunelor nu se realizeazî prin atitudine, ci prin acţiuni directe sau indirecte.

	21. 
	Art.15 Persoanele fizice care, cu bună ştiinţă, fac declaraţii neconforme cu realitatea în vederea obţinerii de despăgubiri sau cele care înlesnesc obţinerea de despăgubiri necuvenite răspund, după caz, civil, materiale, administrativ sau penal.


	Art.15 Persoanele care, cu bună ştiinţă, fac declaraţii neconforme cu realitatea în vederea obţinerii de despăgubiri sau cele care înlesnesc obţinerea de despăgubiri necuvenite răspund, după caz, civil, materiale, administrativ sau penal.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 

	Eliminare necesară.

	22. 
	Art.16 (1) Întocmirea de acte de constatare sau de despăgubire cu date neconforme cu realitatea constituie contravenţie şi se sancţionează cu amendă de la 5.000 de lei la 25.000 lei.

(2) Constatarea contravenţiilor şi aplicarea sancţiunilor prevăzute la alin.(1) se fac de către organele fiscale competente.
	Nemodificat
	

	23. 
	Art.17 Contravenţiilor prevăzute la art.16 le sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi compeltările ulterioare.


	Nemodificat
	

	24. 
	Art.18 Sumele executate de organele fiscale competente au regim de creanţă bugetară şi sunt venituri ale bugetului de stat.


	Nemodificat
	

	25. 
	Art.19 Bolile generate de depăşirea limitelror admise pentru noxe şi zgomot se stabilesc prin hotărâre a Guvernului.


	Art.19 se elimină.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 
Dep.Lakatos Peter - UDMR 


	Consecinţa modificării de la art.1.



	26. 
	Art.20 Ministerul Transporturilor şi Infrastructurii elaborează norme de aplicare a prezentei legi, în termen de 45 de zile de la data intrării în vigoare a acesteia.


	Nemodificat
	

	27. 
	Art.21 Prezenta lege intră în vigoare în termen de 3 zile de la data publicării în Monitorul Oficial al României, Partea I.


	Art.21 se elimină.

Dep.Aura Vasile – PSD+PC

Dep.Dumitru Chiriţă – PSD+PC

Dep.Viorel Balcan – PSD+PC

Dep.Matei Brătianu - PSD+PC 
Dep.Lakatos Peter - UDMR 

	Se aplică prevederile art.78 din Constituţia României, republicată.




PREŞEDINTE,

Iulian Iancu

Consilier parlamentar, 
Ioan Bivolaru

